Diari Oficial de la Generalitat Valenciana


Sumari del DOGV 4763, del 28-05-2004 (2004/5428)

Notificació per edicte de mesura cautelar, expedient sancionador 64/04 SAN, seguit contra Rosa Ferre Albero.
------------------------------------------------------------------------------------------------------------

### Dades del document

Número de DOGV
:   4763

Data del DOGV
:   28-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5428


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de mesura cautelar, expedient sancionador 64/04 SAN, seguit contra Rosa Ferre Albero. [2004/X5428]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/92 de règim jurídic de les administracions públiques i del procediment administratiu comú; mitjançant el present edicte es notifica a Rosa Ferre Albero, amb últim domicili conegut al c/ Germanies núm. 4, de la localitat d'Ibi (Alacant), la mesura cautelar de data 7 d'abril de 2004, dictada pel director territorial de Territori i Habitatge de València, en l'expedient sancionador 64/04 SAN, que s'està tramitant a l'Àrea d'Inspecció del Territori:
  
Vistes les actuacions practicades en l'expedient sancionador de referència.
  
Vist que, va ser dictat acord d'iniciació de l'indicat expedient en què li ha sigut imputat a Rosa Ferre Albero, la comissió d'una infracció administrativa a la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana en base als següents fets:
  
Que en data 15 de gener de 2004, agent mediambiental d'aquesta Conselleria va poder constatar els fets següents: la construcció d'una edificació de 12 m² i inici de tanca (set pals d'alumini) al polígon 8, parcel·la 85, al terme municipal de Bocairent, a l'interior del Parc Natural de Serra Mariola i propietat de Rosa Ferre Albero, en concret a Zona de Protecció Ecològica, sense comptar amb la preceptiva autorització de la Conselleria de Territori i Habitatge. I infringeix el que estipulen els articles 25, 58 i 59 del Decret 76/2001, de 2 d'abril, del Govern Valencià pel qual s'aprova el Pla d'ordenació del recursos naturals de la serra de Mariola.
  
De conformitat amb el que disposa el Decret 76/2001, de 2 d'abril, del Govern Valencià, pel qual s'aprova el Pla d'ordenació de recursos naturals de la serra de Mariola, el poblament vegetal ha contribuït des d'antic a la fama naturalística de Mariola: més de mil dos-centes espècies vegetals superiors han sigut catalogades a la zona, i conserven moltes àrees de la zona interessants restes dels antics ecosistemes forestals, dominats per espècies com carrasques, freixes de flor, aurons, teixos, etc. També els pinars troben una àmplia representació a Mariola, com també els matolls i salviars. La zona on es van portar a terme els fets denunciats està considerada com a Zona de Protecció Ecològica, i resulta obligada la persecució d'actuacions que com la denunciada són susceptibles de provocar la seua recessió i degradació.
  
Vist que l'article 58 del mencionat Decret 76/2001, de 2 d'abril, estableix que com a conseqüència del que disposa el punt 3 A) de l'article primer de la Llei 4/1992, de 5 de juny, sobre sòl no urbanitzable, tots els terrenys inclosos a la unitat de zonificació denominada Parc Natural de la Serra Mariola han de classificar-se a efectes urbanístics com a sòl no urbanitzable de protecció especial, haurà de procedir-se a la demolició de totes les edificacions de nova planta que es construïsquen a l'àmbit del PORN, i no s'ajusten al planejament municipal i a les normes del citat pla, no es permeten dites edificacions d'acord amb el que estableix l'article 59 del mencionat Decret 76/2001.
  
Per a la construcció de l'edificació i la tanca no hi ha cap autorització ni informe favorable de la Conselleria de Territori i Habitatge.
  
Vist que, en atenció als referits fets, i sense prejutjar el fons de la resolució definitiva del procediment, sembla que en el present cas concorren els suficients indicis racionals o elements objectius sobre la vertadera existència dels fets il·lícits i sobre la presumpta culpabilitat de la persona imputada.
  
Vist que, si no s'adopta immediatament cap tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment podia fer perillar les condicions mediambientals de l'entorn en què es troba la construcció, Parc Natural de la Serra de Mariola.
  
Vist que, d'acord amb el que antecedeix es fa necessària l'adopció de la mesura cautelar que consisteix en la paralització de la construcció d'una edificació de 12 m² i inici de tanca (set pals d'alumini) al polígon 8, parcel·la 85, al terme municipal de Bocairent, a l'interior del Parc Natural de Serra Mariola i propietat de Rosa Ferre Albero, en concret a Zona de Protecció Ecològica. Mesura prevista expressament en l'art. 15.2 del Reial Decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora i que resulta idònia i proporcionada de cara a la consecució dels efectes assenyalats.
  
Vist l'art. 136 de la Llei 30/1992, de 26 de novembre, de règim jurídic de les administracions públiques i del procediment administratiu comú, i art. 15 del Reial Decret 1.398/93, de 4 d'agost, pel qual s'aprova el Reglament del procediment per a l'exercici de la potestat sancionadora i la resta de normes de general i pertinent aplicació, s'acorda:
  
Ordenar amb caràcter cautelar a Rosa Ferre Albero la paralització de de la construcció d'una edificació de 12 m² i inici de tanca (set pals d'alumini) al polígon 8, parcel·la 85, al terme municipal de Bocairent, a l'interior del Parc Natural de Serra Mariola, en concret a Zona de Protecció Ecològica. El que es portarà a efecte en el termini de 5 dies comptadors a partir de la recepció de la notificació del present acord, en cas contrari, es procedirà de forma subsidiària a la reparació del dany causat a la seua costa.
  
Notifiqueu el present acord als interessats amb menció expressa als requisits exigits en l'art. 58.2 de la Llei 4 /99, de 13 de gener, de modificació de la Llei 30/92, de 26 de novembre, de Règim jurídic de les administracions públiques i del procediment administratiu comú.
  
Contra el present acord no cal cap recurs per tractar-se d'un acte de tràmit no definitiu en via administrativa, no obstant això, per l'interessat pot utilitzar-se qualsevol altra via que estime oportú.
  
I perquè servisca de notificació a l'interessat mencionat anteriorment, s'expedeix el present edicte.